Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiinlastest islamistid tulistasid täna varahommikul Gazast
kaks raketti Lõuna-Iisraeli.
Eelnevalt ründasid Iisraeli Õhujõud Hamasi terrorirajatisi Põhja-Gazas.
Iisrael tähistas täna igaaastast Holokaustipäeva,
mälestamaks kuut miljonit 2. Maailmasõja ajal tapetud juuti.
Tel Avivi Ülikooli Kantori Keskus, mis uurib Euroopa juutkondi,
avaldas igaaastase raporti,
mis mainis 387 antisemiitlikku rünnakut 2018. a,
mis on 13 % enam kui eelnenud aastal.
Palestiinlastest islamistid
tulistasid täna varahommikul Gazast kaks raketti Lõuna-Iisraeli.
Raketid plahvatasid asustamata aladel Sdot Negevi maakonnas,
tekitamata kahju või purustusi.
Palestiinlaste raketid olid ilmselt vastuseks
Iisraeli Õhujõudude öisele raketitulele
mitme Hamasi terrorirajatise pihta sektori põhjaosas.
IDF esinduse teatel ründas IDF mitut sihtmärki Hamasi armeekompleksis
vastuseks lõhkeainetele ja õhupallidele,
mis Gazast eile Iisraeli läkitati.
IDF-i avalduses rõhutati, et Hamas vastutab
kõigi Gazas toimuvate ja sealt lähtuvate sündmuste eest
ning kõiki katseid kahjustada Iisraeli kodanikke võetakse tõsiselt
ja jätkatakse tegevust nende vastu.
Hamas ei vastanud kohe TV7 kommentaaripalvele.
Iisrael tähistas täna igaaastast Holokausti mälestuspäeva,
meenutamaks kuut miljonit 2. Maailmasõjas tapetud juuti.
Igaaastasel tseremoonial Yad Vashemi Holokaustimuuseumis,
mis käivitab kõik päevaga seotud üritused,
kuulutas peaminister Netanyahu,
et juudi rahva tõus holokausti tuhast pole midagi vähemat kui ime,
mis ilmneb Iisraeli juudiriigis.
Iisrael saab täna enneolematult tunnustust.
Ja ma ei liialda, kui ütlen, et ta saab ka enneolematut imetlust.
Samades riikides, kelle pindu ujutas meie vendade ja õdede veri,
kus me olime inimtolm.
Diasporaas jättis meie koletu nõrkus meid saatuse küüsi.
Kodumaal muutis meie ehitatud jõud meid tõusvaks globaalseks riigiks.
Paljud tahavad meiega lähedasi suhteid.
Seepärast seisan täna siin
meie hävitatud kogukondade mälestussamaba kõrval.
ning olen iga kord uuesti elevil meie rahva taassünni pärast!
Netanyahu rõhutas, et kuigi juudi rahva taassünd
on võitnud holokausti õuduse ja sellele järgnenud sündmused
ei saa juudi rahva ja Iisraeli riigi saavutusi võtta iseenesestmõistetavalt
ning on vaja aktiivset hoiakut varitsevate ohtude suhtes,
mis jätkuvalt riigi eksistentsi ohustavad.
Taassünd pole kunagi loo lõpp.
Oleme uhked oma saavutuste üle, kuid ei ignoreeri eesootavaid ohte.
Need pole omavahel vastuolus.
Asi pole kunstlikus hirmutamises.
Ohtudest teadlik olla on elu eelduseks.
Netanyahu viitas selgele antisemitismi tõusule maailmas ja eriti Läänes,
kus 2018. a täheldati ühe Tel Avivi Ülikooli uurimuse järgi
13-protsendilist tõusu raporteeritud intsidentides.
Elame täna paradoksiga.
Ühelt poolt kasvab globaalne juudiriigi imetlemine
ja teiselt poolt teatud sektorites vihkamine.
Paremäärmusel, vasakäärmusel ja islamiäärmusel
on üks ühine nimetaja - juutide vihkamine.
Antisemiitlike rünnakute kasv Läänes teeb küll Iisraeli juhtkonnale muret,
kuid Netanyahu kinnitas, et oht idast, nimelt Iraanist,
on palju tõsisem - kuna riik kutsub avalikult juudiriiki hävitama
ja taotleb seda aktiivselt.
Ohuga, mis kasvab juutide vastu Läänes,
ühineb suurem oht Idast.
Iraan ähvardab meid pidevalt hävitamisega.
Me ei ignoreeri neid ohte,
kuid me ka ei karda neid.
Olid aastad, mil me võitlesime üksi, vastamisi kogu maailmaga,
Iraani ohtliku tuumalepingu vastu. Kuid meie visadus kandis vilja.
Hindame kõrgelt president Trumpi seisukohta,
kes taganes tuumaleppest, kehtestas Iraanile karmid sanktsioonid
ja kuulutas Iraani Revolutsioonikaarti terroriüksuseks.
Iraani suhtes on meie poliitika selge:
sõjalisel rindel - nurjata agressiivselt Iraani katsed
end meie piiridel armeebaasidega sisse seada.
Diplomaatilisel rindel - surve, surve ja veel rohkem survet.
Vastamisi hävinguähvardustega, ei lase Iisrael end hävitada.
Rahvusvahelist holokaustipäeva tähistatakse jaanuaris,
kuid Iisrael tähistab seda juudi kalendri järgi
1943. a Varssavi geto rahvaülestõusu aastapäeval.
See oli holokaustiaja olulisim, hävingule määratud vastupanukatse,
mis vormis Iisraeli rahvusvaimu,
peegeldades tugevust ja vabadusvõitlust vastamisi hävinguga.
Tel Avivi Ülikooli Kantori Keskus,
mis uurib kaasaegseid Euroopa juudikogukondi,
avaldas igaaastase raporti, mis mainis 387 antisemiitlikku rünnakut 2018. a,
mis on 13 % enam kui eelnenud aastal.
Enim rünnakuid oli suurtes Lääne demokraatiates,
nagu USAs, Prantsusmaal, Suurbritannias ja Saksamaal.
Enim rünnakuist sooritati raporti järgi parem- ja vasakäärmuslaste
ning islamistide poolt. Samuti hoiatas raport märkide eest,
et antisemitism on kasvamas rahvamasside seas.
Kantori Keskuse juht ja Yad Vashemi vanemajaloolane
professor Dina Porat rõhutas, et juhtumite hulk näitab seda,
et intisdendid on brutaalsemad.
Ta lisas ka, et füüsilise vägivalla kõrval
kannatas maailma juudi rahvastik vihakõne õhkkonnas.
Seepärast on juudid hakanud julgeoleku kaalutlustel ära kolima.
Avalikel foorumitel, eriti sotsiaalmeedias,
ei näe vagivalda ja konkreetseid juhtumeid,
kuid rohkelt vihakõnet, solvanguid,
ähvardusi ja isiklikke rünnakuid,
mis loovad õhkkonna. See õhkkond on juutide meelest
palju koormavam ja raskem kui vägivald.
Need kaks koos - vägivald
ja raske negatiivne õhkkond nende vastu - ajab juudid lahkuma.
Juute lahkub Prantsusmaalt, Inglismaalt.
Tänavu isegi Šotimaalt. See on midagi täiesti uut.
Raport loetles 387 juhtumit, mis hõlmasid füüsilisi rünnakuid
relvaga või ilma, tahtlikke süütamisi, vandalismi
ja ähvardusi juutide, sünagoogide või teiste juudi objektide suhtes.
Üksnes USAs raporteeriti rohkem kui sajast juhtumist.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri